ПРЕПОРЪЧИТЕЛНИ СТАНДАРТИ ЗА 
ФИНАНСОВО И ОРГАНИЗАЦИОННО 
УПРАВЛЕНИЕ НА ПРОЕКТИ

Приети с Решение на Управителния съвет на ФРП № 2 на 10.11.2011 г.
I. ПРАВИЛА ЗА СЪЗДАВАНЕ НА ПРОЕКТИ 
Избор на програми за финансиране
Чл. 1. При избор на програми за безвъзмездно целево финансиране УС се ръководи от стремеж за максимална съвместимост между целите на програмата и целите и приоритетите на Фондацията. 
Взаимно допълване на проекти

Чл. 2. Проектите следват обща стратегическа линия, като представляват взаимно допълващи се елементи по нейното изпълнение, с цел:

1. да се изгради и осигури изпълнението на устойчива стратегическа изследователска политика на ФРП; 
2. да се осигури концентрация на разнообразна експертиза за изследователските и обучителни цели на ФРП;

3. да се осигури трайност на обществения интерес към проектните резултати;

4. да се осигури устойчивост на стратегически партньорства на Фондацията;
Разработване на проекти
Чл. 3. (1) Проектната идея се одобрява от Управителния съвет и разработва от екипа по изпълнение на проекта. 
(2) При разработване на проекта екипът се ръководи от стремеж да осигури реалистичност и конкурентност на проектното предложение и ефективно и професионално изпълнение на дейностите в условия на екипна сплотеност.
II. ПРОЕКТНИ ЕКИПИ
Експертност

Чл. 4. (1) Проектните екипи се изграждат при спазване на следните принципи:

1. предимство на членовете на изследователския екип на ФРП и на кандидати на партньори пред външни експерти. По възможност, външните експерти се привличат към дългосрочно сътрудничество с ФРП;

2. включване на максимален брой от членовете на изследователския екип на ФРП;

3. пълно съобразяване с професионалната квалификация, опит и предпочитания при определяне на проектната позиция и задача членовете. 

(2) Проектните екипи работят въз основа на вътрешни правила, разработени от самите тях, които осигуряват най-добри технически, комуникационни и управленски условия за извършване на съответните проектни дейности.

III. УПРАВЛЕНИЕ НА ПРОЕКТИ
Принципи на организационно управление
Чл. 5. При управлението на проекти се спазват следните принципи: 
1. спазване на срокове за изпълнение на дейностите;

2. спазване на бюджетните ограничения и структура. Преструктуриране на бюджета се допуска само с изрично разрешение на финансиращата организация и ако ще оптимизира изпълнението;

3. неотклонение от отчетните изисквания на финансиращата организация;

4. преструктуриране на проекта при промяна на условията, сред които: привличане на допълнителни членове/партньори и/или смяна на първоначални членове / партньори със съгласието на финансиращата организация при опасност от забавяне на проектна дейност; добавяне на целева група и промяна в дейностите при неочаквано преизпълнение на проекта; 

5. максимално съобразяване с професионалните потребности на целевата група при осъществяване на дейностите;

6. привличане представители на целевата група при изпълнение на проекта.

Партньорство

Чл. 6. Проектите се изпълняват в партньорство, когато това: 

1. повишава конкурентността на проекта, осигурява екипна сплотеност и успешно осъществяване на проектните дейности;

2. допринася за ангажиране на допълнителна специфична експертиза в полза на проектните дейности;

3. допринася за сътрудничеството на партньорски организации;

4. допринася за добронамереното популяризиране на резултатите от проекта;
Видимост на резултата
Чл. 7. Управлението на проекта се осъществява по начин, който осигурява публичното разпознаване на проектните постижения като постижения на организацията.
Екипна отговорност

Чл. 8. Отговорността за изпълнението на проекта се носи от проетния екип в цялост. При временна невъзможност на член на екипа да осъществи поет от него ангажимент, същият незабавно се преразпределя към друг компетентен член на екипа или към допълнително привлечен доброволец. При продължителна невъзможност съответният член на екипа се отстранява и замества с друг.
III. ФИНАНСОВО УПРАВЛЕНИЕ НА ПРОЕКТНИТЕ ДЕЙНОСТИ

Екипен принцип

Чл. 9. Финансовото управление на проектите се разпределя между проектния ръководител, координатор и счетоводител под контрола на Председателя, както следва:

1. ръководителят осъществява комуникацията с донора, изготвя договорите, създаващи основание за плащане към членовете на екипа, и разрешава плащанията да бъдат поискани от Председателя, като контролира да съответстват на бюджетните ограничения и пера, да отговарят на правилата на донорската програма и да осигуряват своевремено проектните дейности. Ръководителят проверява финансовите отчети и носи отговорност за цялостното финансово управление на проекта, включително за бюджетното преструктуриране, ако такова се наложи.

б. координаторът следи за постъплението на финансовите средства от донора, извършва проучвания на пазара на услуги за осигуряване на икономични разходи за път, нощувки, конферентни и обучители дейности и пр., и технически изпълнява указанията на ръководителя относно документното доказване на определени видове плащания (командировки, хотелски услуги и пр.) и предлага на ръководителя варианти за ефективно извършване на разходите.

в. счетоводителят подготвя технически плащанията, приема банковата поща, текущо информира координатора и ръководителя за движението на средствата по проекта и изготвя финансовите отчети.

Документиране на процеса на разходване
Чл. 10. Плащанията се извършват от Председателя на основата на официално писмено искане за плащане, адресирано от ръководителя на проекта до Председателя, съдържащо идентификацията и основанието на разхода, потвърждение от ръководителя и счетоводителя за бюджетна наличност, бюджетна адекватност и програмна обоснованост на разхода. Формулярът се попълва при всяко искане за плащане и се прилага към съответните финансови документи, като остава в архив на проекта.

